ddrg/super_eurlex huggingface dataset:
B. VETERINAARÕIGUSAKTID

1. 31964 L 0433: nõukogu direktiiv 64/433/EMÜ värske liha tootmise ja turustamise tervishoiunõuete kohta (EÜT P 121, 29.7.1964, lk 2012, hiljem muudetult ja konsolideeritult EÜT L 268, 24.9.1991, lk 71); viimati muudetud järgmise aktiga:

- 31995 L 0023: nõukogu direktiiv 95/23/EÜ, 22.6.1995 (EÜT L 243, 11.10.1995, lk 7).

a) Direktiivi 64/433/EMÜ I lisas sätestatud struktuurinõudeid ei kohaldata kuni 31. detsembrini 2006 käesoleva lisa A liites loetletud Ungari ettevõtete suhtes, kui allpool kehtestatud tingimustest ei tulene teisiti.

b) Nii kaua kuni punktis a nimetatud ettevõtted on selle punkti alusel soodustatud, võib nimetatud ettevõtetes toodetud kaupa viia ainult siseturule või kasutada edasiseks töötlemiseks teistes siseriiklikes ettevõtetes, mis on samuti hõlmatud punktiga a, sõltumata turustamiskuupäevast. Nendel toodetel peab olema eriomane tervisemärk.

Eelmist lõiku kohaldatakse kõigi toodete suhtes, mis on pärit integreeritud lihatöötlemisettevõtetest, millest osa on hõlmatud punktiga a.

c) Ungari tagab järkjärgulise ülemineku punktis a nimetatud struktuurinõuetele kooskõlas tähtaegadega, mis on käesoleva lisa A liites ettenähtud olemasolevate puuduste kõrvaldamiseks. Ungari tagab, et tegevust saavad jätkata ainult need ettevõtted, mis 31. detsembriks 2006 vastavad täielikult nendele tingimustele. Ungari esitab komisjonile aastaaruanded iga käesoleva lisa A liites loetletud ettevõtte arengu kohta, sealhulgas nende ettevõtete nimekirja, kes on kõnealusel aastal kõrvaldanud olemasolevad puudused.

d) Komisjon võib punktis a nimetatud käesoleva lisa A liidet ajakohastada enne ühinemist ja kuni 31. detsembrini 2006 ning lisada loetellu piiratud hulgal üksikuid ettevõtteid või neid sealt välja jätta, vastavalt arengule, mis on toimunud olemasolevate puuduste kõrvaldamisel, ja võttes arvesse järelevalveprotsessi tulemusi.

Ülalmainitud üleminekukorra tõrgeteta toimimiseks tuleb vastu võtta üksikasjalikud rakenduseeskirjad kooskõlas direktiivi 64/433/EMÜ artikliga 16.

2. 31999 L 0074: nõukogu direktiiv 1999/74/EÜ, 19. juuli 1999, millega sätestatakse munakanade kaitse miinimumnõuded (EÜT L 203, 3.8.1999, lk 53).

Käesoleva lisa B liites loetletud Ungari ettevõtted võivad kuni 31. detsembrini 2009 kasutada puure, mille kõrgus ei vasta direktiivi 1999/74/EÜ artikli 5 lõike 1 punktides 4 ja 5 ettenähtud miinimumnõuetele, eeldusel et puurid on võetud kasutusse hiljemalt 1. juulist 1999 ja et 65 % ulatuses puuri pindalast on need vähemalt 36 cm kõrged ja ülejäänud puuri osas vähemalt 33 cm kõrged.

--------------------------------------------------
Euroopa Liidu Teataja L 236 , 23/09/2003 Lk 0954 - 0954



Protokoll nr 9 Bohunice V1 tuumaelektrijaama esimese ja teise reaktori kohta Slovakkias KÕRGED LEPINGUOSALISED, MÄRKIDES, et Slovakkia on kohustunud sulgema Bohunice V1 tuumaelektrijaama esimese ja teise reaktori vastavalt 2006. ja 2008. aastaks, ning deklareerides liidu valmisolekut jätkata kuni 2006. aastani rahalise abi andmist, jätkates ühinemiseelset abi, mis oli Phare programmi alusel kavandatud toetama Slovakkia püüdlusi tuumaelektrijaama tegevuse lõpetamisel, MÄRKIDES vajadust võtta vastu ühenduse jätkuvat abi käsitlevad rakendussätted, ON KOKKU LEPPINUD JÄRGMISES. Artikkel 1 Slovakkia kohustub sulgema Bohunice V1 tuumaelektrijaama esimese reaktori hiljemalt 31. detsembriks 2006 ja teise reaktori hiljemalt 31. detsembriks 2008 ning lõpetama seejärel nimetatud reaktorite tegevuse. Artikkel 2 1. Aastatel 2004-2006 annab ühendus Slovakkiale rahalist abi, et toetada tema püüdlusi Bohunice V1 tuumaelektrijaama esimese ja teise reaktori tegevuse lõpetamisel ning nimetatud reaktorite sulgemise ja tegevuse lõpetamise tagajärgedega tegelemisel (edaspidi "abi"). 2. Abi otsustatakse ja rakendatakse - ka pärast Slovakkia ühinemist Euroopa Liiduga - vastavalt nõukogu 18. detsembri 1989. aasta määrusele (EMÜ) nr 3906/89 teatavatele Kesk- ja Ida-Euroopa riikidele antava majandusabi kohta, [1] viimati muudetud määrusega (EÜ) nr 2500/2001 [2]. 3. Aastatel 2004-2006 ulatuvad abi kulukohustuste assigneeringud 90 miljoni euroni, mille kohta võetakse kohustus võrdsete aastasummade kaupa. 4. Abi või selle osa andmise võib korraldada ühenduse rahasiirdena rahvusvahelisele Bohunice tuumaelektrijaama tegevuse lõpetamise toetusfondile, mida haldab Euroopa Rekonstruktsiooni- ja Arengupank. Artikkel 3 Euroopa Liit tõdeb, et Bohunice V1 tuumaelektrijaama tegevuse lõpetamine peab jätkuma pärast praeguse finantsperspektiivi lõppemist ning et see paneb Slovakkiale olulise rahalise koorma. EL otsused sellealase abi jätkamise kohta pärast 2006. aastat võtavad seda olukorda arvesse. [1] EÜT L 375, 23.12.1989, lk 11. [2] EÜT L 342, 27.12.2001, lk 1. --------------------------------------------------
Euroopa Liidu Teataja L 236 , 23/09/2003 Lk 0842 - 0842



8. MAKSUSTAMINE 1. 31977 L 0388: kuues nõukogu direktiiv 77/388/EMÜ, 17. mai 1977, liikmesriikide kumuleeruvat käibemaksu käsitlevate õigusaktide ühtlustamise kohta - ühine käibemaksusüsteem: ühtne maksubaas (EÜT L 145, 13.6.1977, lk 1); viimati muudetud järgmise aktiga: - 32002 L 0038: nõukogu direktiiv 2002/38/EÜ, 7.5.2002 (EÜT L 128, 15.5.2002, lk 41). Direktiivi 77/388/EMÜ artikli 28 lõike 3 punkti b kohaldamisel võib Leedu säilitada käibemaksuvabastuse direktiivi F lisa punktis 17 osutatud rahvusvahelise reisijateveo puhul seni, kui on täidetud direktiivi artikli 28 lõikes 4 ettenähtud tingimus või kuni mõni praegustest liikmesriikidest samasugust vabastust kohaldab, olenevalt sellest, kumb kuupäev on varasem. 2. 31992 L 0079: nõukogu direktiiv 92/79/EMÜ, 19. oktoober 1992, sigarettidelt võetavate maksude ühtlustamise kohta (EÜT L 316, 31.10.1992, lk 8); viimati muudetud järgmise aktiga: - 32002 L 0010: nõukogu direktiiv 2002/10/EÜ, 12.2.2002 (EÜT L 46, 16.2.2002, lk 26). Erandina direktiivi 92/79/EMÜ artikli 2 lõikest 1 võib Leedu edasi lükata kuni 31. detsembrini 2009 kõige levinuma hinnakategooria sigarettide jaehinna (koos kõigi maksudega) suhtes kehtestatud aktsiisi üldise alammäära kohaldamise, tingimusel et selle aja jooksul kohandab Leedu järk-järgult oma aktsiisimäärad direktiivis sätestatud aktsiisi üldise alammääraga. Ilma et see piiraks nõukogu direktiivi 92/12/EMÜ (aktsiisiga maksustatavate toodete üldise korralduse ja nende valdamise, liikumise ning järelevalve kohta) [4] artikli 8 kohaldamist, võivad liikmesriigid pärast komisjoni informeerimist ja seni, kuni kehtib eespool nimetatud erand, säilitada sigarettidele, mida võib Leedust tuua nende territooriumile ilma täiendava aktsiisi tasumiseta, samad koguselised piirangud nagu impordi puhul kolmandatest riikidest. Seda võimalust kasutavad liikmesriigid võivad teha vajalikke kontrollimisi, tingimusel et kontrollimine ei mõjuta siseturu nõuetekohast toimimist. [4] EÜT L 76, 23.3.1992, lk 1. Direktiivi on viimati muudetud direktiiviga 2000/47/EÜ (EÜT L 193, 29.7.2000, lk 73). --------------------------------------------------
Euroopa Liidu Teataja L 236 , 23/09/2003 Lk 0870 - 0871



11. TOLLILIIT 31987 R 2658: nõukogu määrus (EMÜ) nr 2658/87, 23. juuli 1987, tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1); viimati muudetud järgmise aktiga: - 32002 R 0969: komisjoni määrus (EÜ) nr 969/2002, 6.6.2002 (EÜT L 149, 7.6.2002, lk 20). a) Erandina määruse (EMÜ) nr 2658/87 artikli 5 lõikest 1 võib Malta kuni viienda ühinemisjärgse aasta lõpuni või 31. detsembrini 2008, olenevalt sellest, kumb kuupäev on varasem, avada lamba või muude loomade kammvillast riide (CN-kood 51121110), teksasriide (denim) (CN-kood 52094200), tehisfilamentlõngast riide (CN-kood 54082210) ja muude valmis rõivamanuste (CN-kood 62171000) suhtes aastase tariifikvoodi järgmise ajakava kohaselt: - esimese ja teise aasta jooksul tollimaksu nullmäär; - kolmanda ja neljanda aasta jooksul üks kolmandik kehtivast EL väärtuselisest tollimaksust; - viienda aasta jooksul kaks kolmandikku kehtivast EL väärtuselisest tollimaksust; järgmiste koguste puhul: - CN-kood 51121110: kuni 20000 ruutmeetrit aastas; - CN-kood 52094200: kuni 1200000 ruutmeetrit aastas; - CN-kood 54082210: kuni 110000 ruutmeetrit aastas; - CN-kood 62171000: kuni 5000 kilogrammi aastas, tingimusel et kõnealune kaup: - kasutatakse Malta territooriumil meeste ja poiste ülerõivaste (v.a silmkoelised ja heegeldatud) tootmiseks ning - jääb tollijärelevalve alla vastavalt eesmärgipärast kasutamist käsitlevatele ühenduse sätetele, mis on ette nähtud nõukogu määruse (EMÜ) nr 2913/92 [8] (millega kehtestatakse ühenduse tolliseadustik) artiklites 21 ja 82. b) Eespool esitatud sätteid kohaldatakse üksnes siis, kui vabasse ringlusse lubamise deklaratsiooni lisana esitatakse asjaomaste Malta ametiasutuste väljaantud litsents, milles on märgitud, et kõnealune kaup jääb eespool esitatud sätete reguleerimisalasse. c) Komisjon ja pädevad Malta ametiasutused võtavad vajalikud meetmed tagamaks, et kõnealuseid kaupu kasutataks meeste ja poiste ülerõivaste (v.a silmkoelised ja heegeldatud) tootmiseks Malta territooriumil. [8] EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 2700/2000 (EÜT L 311, 12.12.2000, lk 17). --------------------------------------------------
4. PÕLLUMAJANDUS

Euroopa Ühenduse asutamisleping, kolmanda osa II jaotis "Põllumajandus"

1. Ühendus võtab üle uute liikmesriikide poolt ühinemiskuupäeval hoitavad ja nende turutoetuspoliitikast tulenevad riigivarud hinnaga, mis tuleneb nõukogu määruse (EMÜ) nr 1883/78 [2] (millega kehtestatakse üldeeskirjad sekkumise finantseerimiseks Euroopa Põllumajanduse Arendus- ja Tagatisfondi tagatisrahastust) artikli 8 kohaldamisest. Nimetatud varud võetakse üle ainult tingimusel, et riiklik sekkumine kõnesolevate toodete puhul on ette nähtud ühenduse eeskirjadega ja varud vastavad ühenduse sekkumisnõuetele.

2. Toodete era- ja riigivarud, mis on ühinemiskuupäeval uute liikmesriikide territooriumil vabas ringluses ja ületavad koguse, mida võidaks käsitleda kui normaalset ülekandevaru, tuleb likvideerida uute liikmesriikide kulul.

Normaalse ülekandevaru mõiste määratletakse iga toote suhtes vastavalt kriteeriumidele ja eesmärkidele, mis on iseloomulikud igale ühisele turukorraldusele.

3. Lõikes 1 osutatud varud arvatakse maha kogusest, mis ületab normaalse ülekandevaru.

4. Eespool kirjeldatud korda rakendab komisjon, järgides menetlust, mis on sätestatud ühise põllumajanduspoliitika rahastamist käsitleva nõukogu määruse (EÜ) nr 1258/1999 [3] artiklis 13, või vajadusel menetlust, millele on osutatud suhkrusektori turgude ühist korraldust käsitleva nõukogu määruse (EÜ) nr 1260/2001 [4] artikli 42 lõikes 2 või muude põllumajanduse ühist turukorraldust käsitlevate määruste vastavates artiklites, või järgides kohaldatavates õigusaktides kindlaksmääratud komiteemenetlust.

Euroopa Ühenduse asutamisleping, kolmanda osa VI jaotise 1. peatükk "Konkurentsieeskirjad"

Ilma et see mõjutaks EÜ asutamislepingu artiklis 88 sätestatud olemasolevat abi käsitlevaid menetlusi, loetakse EÜ asutamislepingu artikli 88 lõike 1 tähenduses olemasolevaks abiks abiprogramme ja individuaalset abi, mida antakse EÜ asutamislepingu I lisas loetletud toodete (välja arvatud kalasaadused ja -tooted) tootmise, töötlemise või turustamisega seotud tegevusele ning mis on jõustatud uues liikmesriigis enne ühinemiskuupäeva ja mida kohaldatakse veel pärast nimetatud kuupäeva, arvestades järgmisi tingimusi:

- abimeetmetest tuleb komisjonile teatada nelja kuu jooksul pärast ühinemiskuupäeva. Teade peab sisaldama informatsiooni iga meetme õigusliku aluse kohta. Enne ühinemiskuupäeva komisjonile teatatud olemasolevad abimeetmed ja abi andmise või muutmise kavad loetakse teatatuks ühinemiskuupäeval. Komisjon avaldab selliste abimeetmete nimekirja.

Neid abimeetmeid käsitletakse EÜ asutamislepingu artikli 88 lõike 1 tähenduses "olemasoleva" abina kuni kolmanda ühinemisjärgse aasta lõpuni.

Vajaduse korral peavad uued liikmesriigid hiljemalt kolmanda ühinemisjärgse aasta lõpuks muutma neid abimeetmeid, et täita komisjoni kohaldatavaid suuniseid. Pärast seda tähtpäeva loetakse nimetatud suunistega vastuolus olev abi uueks abiks.

[2] EÜT L 216, 5.8.1978, lk 1.

[3] EÜT L 160, 26.6.1999, lk 103.

[4] EÜT L 178, 30.6.2001, lk 1.

--------------------------------------------------
Euroopa Liidu Teataja L 236 , 23/09/2003 Lk 0827 - 0827



A. PÕLLUMAJANDUSALASED ÕIGUSAKTID 1. 31991 R 2092: nõukogu määrus (EMÜ) nr 2092/91, 24. juuni 1991, põllumajandustoodete mahepõllumajandusliku tootmise ning põllumajandustoodete ja toiduainete puhul sellele viitavate märgiste kohta (EÜT L 198, 22.7.1991, lk 1); viimati muudetud järgmise aktiga: - 32002 R 0473: komisjoni määrus (EÜ) nr 473/2002, 15.3.2002 (EÜT L 75, 16.3.2002, lk 21). Erandina määruse (EMÜ) nr 2092/91 artikli 6 lõigetest 1, 2 ja 3 lubatakse Lätis kuni 1. jaanuarini 2006 kasutada mahepõllumajanduses seemneid, ja taimset paljundusmaterjali, mis ei ole toodetud mahepõllumajandusmeetodi kohaselt. Erandina määruse (EMÜ) nr 2092/91 artikli 6 lõikest 1 lubatakse Lätis kuni 1. jaanuarini 2006 kasutada mahepõllumajandusmesilates mesilaste lisasöödaks suhkrut, mis ei ole toodetud mahepõllumajandusmeetodi kohaselt. Erandina määruse (EMÜ) nr 2092/91 artikli 6 lõigetest 1 ja 2 lubatakse Lätis 18 ühinemisjärgse kuu jooksul kasutada mahepõllumajanduses kaaliumpermanganaati. 2. 31997 R 2597: nõukogu määrus (EÜ) nr 2597/97, 18. detsember 1997, millega sätestatakse täiendavad eeskirjad piima- ja piimatooteturu ühise korralduse kohta joogipiima osas (EÜT L 351, 23.12.1997, lk 13); viimati muudetud järgmise aktiga: - 31999 R 1602: nõukogu määrus (EÜ) nr 1602/1999, 19.7.1999 (EÜT L 189, 22.7.1999, lk 43). Erandina määruse (EÜ) nr 2597/97 artikli 3 lõike 1 punktidest b ja c ei kohaldata rasvasisaldust käsitlevaid nõudeid Lätis toodetud joogipiima suhtes viie ühinemisjärgse aasta jooksul. Rasvasisaldust käsitlevatele nõuetele mittevastavat piima võib turustada ainult Lätis või eksportida kolmandasse riiki. 3. 31999 R 1254: nõukogu määrus (EÜ) nr 1254/1999, 17. mai 1999, veiseliha- ja vasikalihaturu ühise korralduse kohta (EÜT L 160, 26.6.1999, lk 21); viimati muudetud järgmise aktiga: - 32001 R 2345: komisjoni määrus (EÜ) nr 2345/2001, 30.11.2001 (EÜT L 315, 1.12.2001, lk 29). Erandina määruse (EÜ) nr 1254/1999 artikli 3 punktist f võib Läti kuni 2006. aasta lõpuni lugeda komisjoni määruse (EÜ) nr 2342/1999 (millega kehtestatakse veiseliha- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta) [2] I lisas nimetatud veisetõud kõlblikuks saama lisatasu ammlehmade eest määruse (EÜ) nr 1254/1999 alajao 3 alusel, tingimusel et lehmad on saadud lihatõugu pulliga paaritamisel või seemendamisel. [2] EÜT L 281, 4.11.1999, lk 30. --------------------------------------------------
Euroopa Liidu Teataja L 236 , 23/09/2003 Lk 0448 - 0449



B. MERETRANSPORT 31971 R 0281: komisjoni määrus (EMÜ) nr 281/71, 9. veebruar 1971, millega määratakse kindlaks nõukogu 4. juuni 1970. aasta määruse (EMÜ) nr 1108/70 artikli 3 punktis e sätestatud merelaevadele laevatatavate veeteede loetelu sisu (EÜT L 33, 10.2.1971, lk 11); muudetud järgmiste aktidega: - 11972 B: ühinemistingimusi ja asutamislepingute muudatusi käsitlev akt - Taani Kuningriigi, Iirimaa ja Ühendkuningriigi ühinemine (EÜT L 73, 27.3.1972, lk 14), - 11985 I: ühinemistingimusi ja asutamislepingute muudatusi käsitlev akt - Hispaania Kuningriigi ja Portugali Vabariigi ühinemine (EÜT L 302, 15.11.1985, lk 23), - 11994 N: ühinemistingimusi ja asutamislepingute muudatusi käsitlev akt - Austria Vabariigi, Soome Vabariigi ja Rootsi Kuningriigi ühinemine (EÜT C 241, 29.8.1994, lk 21). Lisa täiendatakse järgmiselt: "Poola Vabariik 1) Nowowarpieńskie järv ja Szczecini laht, koos Świna, Dziwna ja Zalew Kamieńskiga Poola Vabariigi ja Saksamaa Liitvabariigi vahelisest rahvusvahelisest piirist idas, samuti Odra jõgi Szczecini lahe ja Szczecini sadama akvatooriumi vahel, 2) Gdański lahe osa, mille lähtejoon on punktist 54° 37′ 36″ põhjalaiust ja 18° 49′ 18″ idapikkust (Heli poolsaarel) punktini 54° 22′ 12″ põhjalaiust ja 19° 21′ 00″ idapikkust (Wisła maasäärel), 3) see osa Wisła lahest, mis on lahte läbivast Poola Vabariigi ja Venemaa Föderatsiooni vahelisest rahvusvahelisest piirist edelas, 4) sadama akvatoorium, mis on merepoolsest küljest piiritletud sadamasüsteemi kuuluvaid kaugeimaid merepoolseid sadamarajatisi ühendava joonega." --------------------------------------------------
Euroopa Liidu Teataja L 236 , 23/09/2003 Lk 0344 - 0344



III. ÜHENDUSE DISAINILAHENDUSED 32002 R 0006: nõukogu määrus (EÜ) nr 6/2002, 12. detsember 2001, ühenduse disainilahenduse kohta (EÜT L 3, 5.1.2002, lk 1). Artikli 110 järele lisatakse järgmine artikkel: "Artikkel 110a Ühenduse laienemisega seotud sätted 1. Alates Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi "uued liikmesriigid (uus liikmesriik)") ühinemise kuupäevast laiendatakse enne ühinemiskuupäeva käesoleva määruse alusel kaitstud või taotletud ühenduse disainilahendust nimetatud liikmesriikide territooriumile, nii et sellel on kogu ühenduses ühesugune toime. 2. Ühenduse disainilahenduse registreerimise taotlust ei või jätta rahuldamata ühegi artikli 47 lõikes 1 loetletud registreerimata jätmise aluse tõttu, kui need alused muutusid kohaldatavaks üksnes uue liikmesriigi ühinemise tõttu. 3. Lõikes 1 osutatud ühenduse disainilahendust ei saa artikli 25 lõike 1 kohaselt kehtetuks tunnistada, kui kehtetuse alused muutusid kohaldatavaks üksnes uue liikmesriigi ühinemise tõttu. 4. Varasema õiguse taotleja või omaja uues liikmesriigis võib keelata ühenduse disainilahenduse kasutamise artikli 25 lõike 1 punkti d, e või f mõttes territooriumil, kus on kaitstud varasem õigus. Käesoleva sätte kohaldamisel tähendab "varasem õigus" enne ühinemist heauskselt omandatud või taotletud õigust. 5. Lõikeid 1, 3 ja 4 kohaldatakse ka registreerimata ühenduse disainilahenduse suhtes. Artikli 11 kohaselt ei kaitsta registreerimata ühenduse disainilahendusena disainilahendust, mida ei ole ühenduse territooriumil avalikkusele kättesaadavaks tehtud." --------------------------------------------------
Euroopa Liidu Teataja L 236 , 23/09/2003 Lk 0929 - 0929



XVII LISA Ühinemisakti artikli 52 lõikes 2 osutatud nimekiri 1. Ettevõtluspoliitika rühm: loodud aktiga 32000 D 0690: komisjoni otsus 2000/690/EÜ, 8. november 2000 (EÜT L 285, 10.11.2000, lk 24) 2. Töökeskkonna keemiliste mõjurite piirnormide teaduskomitee: loodud aktiga 31995 D 0320: komisjoni otsus 95/320/EÜ, 12. juuli 1995 (EÜT L 188, 9.8.1995, lk 14) 3. Kõrgemate tööinspektorite komitee: loodud aktiga 31995 D 0319: komisjoni otsus 95/319/EÜ, 12. juuli 1995 (EÜT L 188, 9.8.1995, lk 11) 4. Meeste ja naiste võrdseid võimalusi käsitlev nõuandekomitee: loodud aktiga 31982 D 0043: nõukogu otsus 82/43/EMÜ, 9. detsember 1981 (EÜT L 20, 28.1.1982, lk 35); viimati muudetud järgmise aktiga: - 31995 D 0420: komisjoni otsus 95/420/EÜ, 19.7.1995 (EÜT L 249, 17.10.1995, lk 43) 5. Lisapensionide komitee (pensionifoorum): loodud aktiga 32001 D 0548: komisjoni otsus 2001/548/EÜ, 9. juuli 2001 (EÜT L 196, 20.7.2001, lk 26) 6. Maagaasi võrkude kaudu edastamise ekspertkomitee: loodud aktiga 31995 D 0539: komisjoni otsus 95/539/EÜ, 8. detsember 1995 (EÜT L 304, 16.12.1995, lk 57); muudetud järgmise aktiga: - 31998 D 0285: komisjoni otsus 98/285/EÜ, 23.4.1998 (EÜT L 128, 30.4.1998, lk 70) 7. Elektri võrkudevahelise edastamise ekspertkomitee: loodud aktiga 31992 D 0167: komisjoni otsus 92/167/EMÜ, 4. märts 1992 (EÜT L 74, 20.3.1992, lk 43); viimati muudetud järgmise aktiga: - 31997 D 0559: komisjoni otsus 97/559/EÜ, 24.7.1997 (EÜT L 230, 21.8.1997, lk 18) 8. Jäätmehoolduskomitee: loodud aktiga 31976 D 0431: komisjoni otsus 76/431/EMÜ, 21. aprill 1976 (EÜT L 115, 1.5.1976, lk 73); viimati muudetud järgmise aktiga: - 11985 I: ühinemistingimusi ja asutamislepingute muudatusi käsitlev akt - Hispaania Kuningriigi ja Portugali Vabariigi ühinemine (EÜT L 302, 15.11.1985, lk 23) 9. Nõuandekomitee, kes tegeleb nafta ja muude kahjulike ainete merrelaskmisest tuleneva saaste jälgimise ja vähendamise küsimustega: loodud aktiga 31980 D 0686: komisjoni otsus 80/686/EMÜ, 25. juuni 1980 (EÜT L 188, 22.7.1980, lk 11); viimati muudetud järgmise aktiga: - 31987 D 0144: komisjoni otsus 87/144/EMÜ, 13.2.1987 (EÜT L 57, 27.2.1987, lk 57) 10. Nõuandekomitee, kes tegeleb katseteks ja muudel teaduslikel eesmärkidel kasutatavate loomade kaitse küsimustega: loodud aktiga 31990 D 0067: komisjoni otsus 90/67/EMÜ, 9. veebruar 1990 (EÜT L 44, 20.2.1990, lk 30) 11. Nõuandekomitee, kes tegeleb koordineerimisküsimustega siseturu valdkonnas: loodud aktiga 31993 D 0072: komisjoni otsus 93/72/EMÜ, 23. detsember 1992 (EÜT L 26, 3.2.1993, lk 18) 12. Euroopa väärtpaberijärelevalve komitee: loodud aktiga 32001 D 0527: komisjoni otsus 2001/527/EÜ, 6. juuni 2001 (EÜT L 191, 13.7.2001, lk 43) 13. Tarbijakomitee: loodud aktiga 32000 D 0323: komisjoni otsus 2000/323/EÜ, 4. mai 2000 (EÜT L 111, 9.5.2000, lk 30) 14. Nõuandekomitee, kes tegeleb pettuste tõkestamise koordineerimisega: loodud aktiga 31994 D 0140: komisjoni otsus 94/140/EÜ, 23. veebruar 1994 (EÜT L 61, 4.3.1994, lk 27) --------------------------------------------------
Euroopa Liidu Teataja L 236 , 23/09/2003 Lk 0977 - 0977



14. Deklaratsioon töötajate vaba liikumise kohta: Malta Kui Malta ühinemine põhjustab töötajate vaba liikumisega seotud probleeme, võib küsimuse viia liidu institutsioonide ette, et leida probleemile lahendus. See lahendus peab olema ranges vastavuses asutamislepingutega (kaasa arvatud Euroopa Liidu leping) ning nende kohaldamisel vastuvõetud sätetega, eelkõige töötajate vaba liikumist käsitlevate sätetega. --------------------------------------------------